
ANUNȚ
privind consultarea publică a proiectului de Decizie cu privire la amalgamarea voluntară a unităților administrativ-teritoriale
 
 
Primăria satului Cetireni,raionul Ungheni informează publicul interesat despre organizarea consultării publice a proiectului de Decizie privind amalgamarea voluntară a unităților administrativ-teritoriale: Cetireni cu  municipiul Ungheni, comuna Zagarancea, comuna Mănoilești, comuna Valea Mare, comuna Morenii Noi, comuna Florițoaia Veche, satul Unțești, satul Costuleni, toate din raionul Ungheni și comuna Brătuleni, raionul Nisporeni.
Proiectul de decizie are ca obiect aprobarea amalgamării voluntare a următoarelor unități administrativ-teritoriale:
satul Cetireni, raionul Ungheni
municipiul Ungheni, raionul Ungheni
comuna Zagarancea, raionul Ungheni
comuna Mănoilești, raionul Ungheni
comuna Valea Mare, raionul Ungheni
comuna Morenii Noi, raionul Ungheni
comuna Florițoaia Veche, raionul Ungheni
satul Unțești, raionul Ungheni
satul Costuleni, raionul Ungheni 
comuna Brătuleni, raionul Nisporeni
Elaborarea și adoptarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapei juridico-procedurale de analiză, consultare și fundamentare, această decizie reprezentând actul deliberativ prin care autoritățile administrației publice locale își exprimă acordul formal asupra comasării unităților vizate.
 
Totodată, prin efectul său juridic, decizia constituie temeiul pentru consolidarea dosarului de amalgamare voluntară și transmiterea acestuia către Cancelaria de Stat a Republicii Moldova, în vederea inițierii procedurilor de elaborare și promovare a proiectului de lege privind constituirea unității administrativ-teritoriale amalgamate, în conformitate cu prevederile Legii nr. 225/2023 privind amalgamarea voluntară a unităților administrativ-teritoriale și ale HG nr. 925/2023 privind aprobarea metodologiei de amalgamare voluntară a unităților administrativ-teritoriale.
 
Proiectul de decizie și materialele aferente (nota informativă, analiza conform pct. 12 din Metodologie, viziunea UAT-urilor amalgamate, alte documente relevante) pot fi consultate:
• la sediul Primăriei Cetireni
• pagina de Facebook  a  Primăriei Cetireni

Modalitatea de participare
Cetățenii, reprezentanții societății civile, mediului de afaceri și alte părți interesate sunt invitați să prezinte recomandări și opinii asupra proiectului de decizie.
 
Recomandările pot fi expediate până la data de 22.07.2026, prin:
• e-mail: primaria.municipiul-ungheni@apl.gov.md 
• poștă sau depunere la sediul primăriei: str. Națională nr. 7, MD 3600
 
Persoană responsabilă
Pentru informații suplimentare, vă puteți adresa:
Nume, prenume: Galina Andriuca
Funcția: Secretara  Consiliului Sătesc Cetireni
Tel.: +37368689959
Email: primaria.cetireni@apl.gov.md 

